cyanic-selkie/wikianc huggingface dataset:
ვაშნარი
ისტორია
1841 წელს ვაშნართან გაიმართა ბრძოლა, რომელიც გურიის აჯანყების ნაწილი იყო და ამბოხებულთა გამარჯვებით დასრულდა. ვაშნარის მფლობელი გიორგი ნაკაშიძე პოლკოვნიკ ბრუსილოვთან ერთად გაიქცა ოზურგეთში. 1873 წელს ის მოინახულა დიმიტრი ბაქრაძემ, რომელმაც შეადგინა ციხე-ქალაქის გეგმა. თავადი დიმიტრი ნაკაშიძე, ვის საკუთრებასაც წარმოადგენდა ვაშნარი, იქვე დასახლდა და დაიწყო ხეხილის ბაღის გაშენებ, ტერიტორიის გაწმენდა, გათხრდა და შესწავლა.
1949 წელს ვაშნარის ნაქალაქარის ტერიტორიაზე აშენდა ჩაის ფაბრიკა და ფაბრიკის მუშათა საცხოვრებელი სახლები. სწორედ მაშინ აღმოჩნდა არქეოლოგიური ფენები. იმავე წელს წელს ვაშნარი შეისწავლა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის არქეოლოგიურმა ექსპედიციამ (ხელმძღვანელი გ. გობეჯიშვილი). 1960-70-იან წლებში გაიწმინდა ნაქალაქარის მცირე მონაკვეთი.
Plagiolepis pissina
Plagiolepis pissina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს. .
ვაშნარი
ისტორია
ფაბრიკის მუშათა დასახლება ნაქალაქარის ტერიტორიაზე ახლაც მდებარეობს. 2009 წლის 30 ივლისს ოზურგეთის ისტორიული მუზეუმისა და საქართველო-ბრიტანეთის ერთობლივი ექსპედიციის ინიციატივით გაიმართა პირველი საერთაშორისო სამეცნიერო კონფერენცია, რომელიც ვაშნარის ნაქალაქარის აღდგენას მიეძღვნა.
Plagiolepis pissina
სქოლიო
კატეგორია:ჭიანჭველები
ვაშნარი
შენობები
ციხე ქალაქი (გარე და შიდა გალავანი) ნაგები იყო ქვითკირის თანაბარი წესიერი კვადრებით, აგრეთვე ნატეხი რიყის ქვით და გამაგრებული იყო კირხსნარით. შიდა ციხის გალავნის აღმოსავლეთ ნაწილი წახნაგოვანი ფორმისაა და შეიცავს 40 მეტრში ჩატანებულ კვადრატულ კოშკებს (8X8 მ). გალავანში გამოყენებული იყო გურიანთის ბაზალტი და დიდი ზომის კვადრატული აგური (45 X 45 სმ). კედელი შელესილი იყო დანაყილი აგურის ფხვნილით, რომლის მსგავსი გამოყენებულია უჯარმაში.
1870-იან წლებში ვაშნარის კედლების გეგმა და განლაგება კარგად იყო შემორჩენილი. დანგრეული იყო მხოლოდ სამხრეთ კედელი, რომელიც მცირე მდინარე საცივეს დაუნგრევია. შემონახული იყო კოშკებიც, რომელთა მხოლოდ ზედა ნაწილი იყო ჩამონაქცევი. შენობებს არ ეტყობოდა ცეცხლისა და ძალად დანგრევის კვალი.
მნიშვნელოვანი არქეოლოგიური მონაპოვარია აღმოსავლეთის გალავნიდან თიხის მილებით შემოყვანილი წყალსადენი. იგი გაყვანილია ბაზილიკის სამხრეთი კედლის ქვეშ, მის გასწვრივ, რაც წყალსადენის დაზიანების აცილების საშუალებას იძლეოდა. წყალსადენი ორ ტოტად იყოფა, რომელთაგან ერთი მიემართება აბანოსკენ.
ბაზილიკა
საკუთრივ ბაზილიკა V-VII საუკუნეებით თარიღდება. ვაშნარში ნავარაუდებია საეპისკოპოსო კათედრის არსებობა.
მარტირიუმი
ბაზილიკის ჩრდილოეთით, აღმოსავლეთის გალავნის გასწვრივ გამოვლენილია ნაგებობა, რომელსაც ორი წყება კედელი აქვს. ზედხედში ისეთ შთაბეჭდილებას ქმნის თითქოს კვადრატი კვადრატშია ჩასმული. უცნაური ხუთწახნაგოვანი შენობა, სადაც წყლის მილი მიემართება დე მონპერეს აზრით სპარსული ათეშგა იყო. დიმიტრი ბაქრაძის აზრით კი ეს იყო აბანო, სადაც აღმოსავლეთის მხრიდან ეშვებოდა ქვის კიბე, შიგნით კი ირგვლივ საჯდომები იყო მოწყობილი და ორივე მხარეს ბოლოვდებოდა ნახევარწრის ფორმის ორი განყოფილებით.
ნაგებობა ორსართულიანი ყოფილა, რომლის ქვედა სართული ღორღით ყოფილა ამოვსებული და თავისებურ კვარცხლბეკს წარმოადგენდა. მას ზემოდან ედგა ოთხ სენაკიანი მეორე სართული, სადაც სამარხებია თიხის სარკოფაგებში, აქვეა გამოვლენილი ბაზისები, იმპოსტები და რვა კორინთული ტიპის სვეტისთავი, რომლებიც შემკულია აკანთის ფოთლის და ბოლუტების (ხვიების) გამოსახულებით. შენობაში ამოთხარეს თეთრი მარმარილოს სვეტები, ამოღარული მარმარილოს ფილა, შენობა გარედან თლილი ქვით იყო მოპირკეთებული.
ნაგებობა, სავარაუდოდ, წარმოადგენდა „სამლოცველოს“. არის მოსაზრება, რომ ზემოხსენებული ნაგებობა წარმოადგენს სვეტებიან მავზოლეუმს, მარტირიუმს, მოწამის განსასვვენებელს, რომელიც ცნობილია ელინისტურ სამყაროში.
არქეოლოგიური მასალა
ვაშნარის ნანგრევებში ნაპოვნია სხვადასხვა ზომისა და ფორმის კერამიკულ ნაკეთობათა ნამტვრევები, ყურიანი და უყურო შუშის ნაკეთობათა ნაშთები, სახურავი აგურის ფილები, რკინისა და ბრინჯაოს ჟანგმოდებული ნივთები.
აქვე მოპოვებულია ბერძნულწარწერიანი ქვა, რომელიც აღმოჩენილია 1949 წელს. მოთეთრო კირქვის ქვის ერთი მხარე საგანგებოდაა დამუშავებული და ზედ გამოყვანილია ჩაჭრილი მთავრული წარწერა. შემორჩენილია ცხრა სტრიქონის ფრაგმენტები, ქვედა მარჯვენა გვერდი. უკანა და ქვედა მხარეები კარგადაა დამუშავებული, მარცხენა გვერდი — არა. წარწერიდან ირკვევა, რომ იმ ბაზილიკური ტიპის ეკლესიას, რომლის საძირკველშიცაა ეს ქვა მოპოვებული, ჰქონდა სანათლავი და საქალებო. პალეოგრაფიული ნიშნებით წარწერა VI-VII სს თარიღდება. ქვა დაცულია ოზურგეთის ისტორიულ მუზეუმში.
სქოლიო
კატეგორია:ოზურგეთის მუნიციპალიტეტის არქეოლოგიური ძეგლები კატეგორია:საქართველოს ისტორიული ქალაქები კატეგორია:კულტურული მემკვიდრეობის ძეგლები გურიის მხარეში
ლინდა დარნელი
ლინდა დარნელი (Linda Darnell; დ. 16 ოქტომბერი, 1923 — გ. 10 აპრილი, 1965) — ამერიკელი მსახიობი. ბავშვობიდან მოდელობდა, შემდეგ კი სამსახიობო კარიერა განაგრძო. დედის ძალისხმევით იგი პირველად ფილმში გადაიღეს 1939 წელს, და გამოჩნდა მეორეხარისხოვანი როლებით დიდი ბიუჯეტის მქონე ფილმებში, ფილმები წარმოებული იყო ამერიკული ფილმის სტუდიის, „20th Century Fox“-ის მიერ. ტაირონ ფოუვერთან ერთად თამაშობდა სათავგადასავლო ფილმებში. 1947 წელს გადაიღეს ამერიკულ რომანტიკულ დრამაში, „სამუდამოდ ამბერი“, სადაც მან მთავარი როლი ითამაშა. 1948 წელს ითამაშა ამერიკულ შავ-კომედიაში „მხოლოდ თქვენი“, ხოლო 1949 წელს მონაწილეობა მიიღო ამერიკულ რომანტიკულ დრამაში, „წერილი სამ ცოლს“, ამ ფილმებში შესრულებული როლებით მან კრიტიკოსებისგან დიდი მოწონება დაიმსახურა.
ადრეული ცხოვრება
ცნობილი ამერიკელი მსახიობი ლინდა დარნელი დაიბადა 1923 წლის 16 ოქტომბერს, დალასში, ტეხასში, აშშ-ში. იყო კალვინ როი დარნელის (1888-1977) და მარგარეტ ბრაუნის (1892-1966) ქალიშვილი. იყო ერთ-ერთი ოთხი შვილიდან, გარდა ამისა, ჰყავდა ორი ნახევარ და-ძმა დედის ადრეული ქორწინებიდან. მისი მშობლები ქორწინებაში ბედნიერნი არ იყვნენ, და იგი ოჯახური პრობლემების და არეულობის გამო, მორცხვად და თავშეკავებულ გოგოდ გაიზარდა. 15 წლის ასაკში, დედამისს ლინდასთვის დიდი კარიერული გეგმები ჰქონდა. მას სჯეროდა რომ მისი შვილებიდან ერთადერთი იყო, რომელსაც სამსახიობო კარიერის პოტენციალი ჰქონდა.
მის და-ძმებზე დაყრდნობით, დარნელმა დიდი ყურადღება მოიპოვა და ოცნება დედასთან ერთად გაიზიარა. ლინდამ ერთხელ აღნიშნა: „დიდი ნიჭი არ მქონდა, და არც განსაკუთრებით მინდოდა კინოვარსკვლავი გავმხდარიყავი. მაგრამ დედაჩემს ეს ყოველთვის სურდა, და ვფიქრობ რომ მან ეს ჩემი საშუალებით მიაღწია“. ერთ-ერთმა მასწავლებელმა ასევე თქვა: „იმის გარდა რომ ძალიან ტკბილი და მზრუნველი იყო, განსაკუთრებულობით არ გამოირჩეოდა, არც თეატრში იყო განსაკუთრებული, თუმცა დედამისი ყოველთვის მის უკან იდგა.“
განსხვავებით მისი ქმრისა, ლინდას დედას, პიარლს, სამეზობლოში აგრესიული ქალის სახელი ჰქონდა. ფინანსური პრობლემების მიუხედავად, დარნელი ირწმუნებოდა, რომ მას ბედნიერი ბავშვობა და მოსიყვარულე მშობლები ჰყავდა. 11 წლის ასაკიდან მოდელობდა, ხოლო 13 წლის ასაკიდან თეატრში თამაშობდა. დასაწყისში მოდელობდა ფულის გამომუშავებისთვის, ძირითადად მონაწილეობას იღებდა სილამაზის კონკურსებში.
სკოლის დატოვებამდე, სწავლობდა „Sunset High School“-ში. სადაც მან სწავლა 1937 წლის სექტემბერში დაიწყო. მას ბევრი საერთო არ ჰქონია თანატოლებთან, ამიტომ ძირითად დროს როგორც თინეიჯერი სახლში ატარებდა და დედის ხელმძღვანელობით მუშაობდა. 1936 წელს დაიწყო თეატრში მუშაობა, მონაწილეობა მიიღო პიესაში, „მკვლელობა კათედრალში“.
კარიერა
მიუხედავად იმისა რომ მსახიობს თავიდან მსახიობობა მხოლოდ თეატრში სურდა, მან კონტრაქტი გააფორმა ამერიკული ფილმების სტუდიოსთან, „RKO Pictures“-თან. მოგვიანებით იგი დალასში დაბრუნდა. როდესაც, ამერიკულმა ფილმების სტუდიომ, „20th Century-Fox“-მა მას სამუშაო შესთავაზა, ლინდას კონტრაქტი ჰქონდა დადებული RKO Pictures-თან. ამის მიუხედავად, 15 წლის ასაკში ხელშეკრულება გააფორმა „20th Century-Fox“-თან და 1935 წლის 5 აპრილს საცხოვრებლად დამოუკიდებლად გადავიდა ჰოლივუდში, ერთ-ერთ პატარა ბინაში. 1939 წელს პირველად გამოჩნდა ეკრანზე, ფილმში, „სასტუმრო ქალებისთვის“. ამ როლის შესრულებისთვის გაზეთებმა მსახიობი შეაფასეს როგორც, ჰოლივუდის უახლესი ვარსკვლავი.
ფილმების კოლუმნისტმა, ლოუელა ფერსონსმა ლინდა დარნელზე თქვა: „ძალიან ახალგაზრდა, ძალიან მოუმწიფებელი და ძალიან გულუბრყვილო თავის იდეებში.“ იყო თავისი უფროსის, დერილ ზანუკის ერთგული. მისი ნამდვილი ასაკი 1939 წელს გამომჟღავნდა, და იგი გახდა ერთ-ერთი იმ რამდენიმე ქალ მსახიობს შორის, რომლებიც 16 წლამდე იყვნენ და ფილმებში წამყვანი ქალების როლი ეთამაშათ.
პირადი ცხოვრება
1941 წელს დაამთავრა „University High School“. რთული სამუშაო გრაფიკის გამო, უნივერსიტეტიდან გამოსვლა მოუწია.
1940 წელს, ფილმის „Star Dust“-ის გადაღებების დროს, მოკლე დროის მანძილზე სასიყვარულო ურთიერთობაში იყო, ამერიკელ მსახიობთან, მიკი რონისთან. მისი პირველი სიყვარული იყო მექსიკელი ჯეიმი ჯორბა, რომელსაც მაშინ შეხვდა, როდესაც დარნელი ჯერ კიდევ სკოლაში სწავლობდა. ისინი მოგვიანებით კიდევ ერთხელ შეხვდნენ, მაგრამ ისინი დაშორდნენ, მაშინ როდესაც ჯეიმიმ განაცხადა, რომ მას არ შეეძლო დაქორწინება გოგონაზე, რომელიც საზოგადოების ყურადღების ცენტრში იყო. 17 წლის ასაკში ურთიერთობაში იყო ალან გორდონთან, რომელზეც დაქორწინდა 1942 წლის 17 ივლისს, თუმცა მოგვიანებით გაირკვა რომ მათი ქორწინება არ ყოფილა და ამბავი ყალბი იყო. 1942 წლამდე ურთიერთობაში იყო, ჯეიმზ კაიზერთან, ედი ალბერტთან, ჯორჯ მონტგომერთან და ჯეკი კუპერთან.
გარდაიცვალა 1965 წლის 10 აპრილს.
სქოლიო
კატეგორია:ამერიკელი მსახიობები კატეგორია:დაბადებული 1923 კატეგორია:დაბადებული 16 ოქტომბერი კატეგორია:გარდაცვლილი 1965 კატეგორია:გარდაცვლილი 10 აპრილი კატეგორია:XX საუკუნის ამერიკელი მსახიობები კატეგორია:ამერიკელი ქალი მსახიობები
ბეჭდის საძმო (მრავალმნიშვნელოვანი)
ბეჭდის საძმო არის ჯ. რ. რ. ტოლკინის ეპიკური ფენტეზის ჟანრის რომანის ბეჭდების მბრძანებელი პირველი ტომი.
ბეჭდის საძმო ასევე შეიძლება ნიშნავდეს:
აწყვიტას ეკლესია
აწყვიტას ეკლესია — არქიტექტურული ძეგლი ასპინძის მუნიციპალიტეტის სოფელ აწყვიტაში. აგებულია 1904 წელს.
ბარძიმ ვაჩნაძე
ბარძიმ ვაჩნაძე — XVII საუკუნის I ნახევრის ქართველი პოეტი. „შაჰნამეს“ ქართული ვერსიები ერთ-ერთი ციკლის „უთრუთიან-საამიანის“ გამლექსავი. ვაჩნაძე ზუსტად მისდევს ქართულ პროზაულ ტექსტს, მისი ლექსი საკმაოდ გამართულია, იგრძნობა რუსთაველის დიდი გავლენა. ვაჩნაძის თხზულება დაიწერა ოდიშში, ლევან დადიანის კარზე. ტექსტს აკლია დასაწყისი და დასასრული.
ბაჰადირ II გირეი
ბაჰადირ II გირეი (II Bahadir Geray, ‎بهادر كراى; დ. 1722 — 1791, სტამბოლი, ოსმალეთის იმპერია) — ყირიმის ხანი 1782 წელს, თოფალ აჰმედ გირეის უფროსი ვაჟი, დევლეთ II გირეის შვილიშვილი.
ბიოგრაფია
ბაჰადირ გირეი იყო დევლეთ II გირეის შვილის, თოფალ აჰმედ გირეის ვაჟი. ცხოვრების უდიდესი ნაწილი გაატარა ოსმალეთში. 1777 წელს თავის ძმა, შაჰინთან ერთად აჯანყდა დევლეთ IV-ის წინააღმდეგ. ამბოხის შედეგად შაჰინი ყირიმის ხანად, ხოლო ბაჰადირი იედიშყულის ურდოს ლიდერად დამტკიცდა. შაჰინ გირეის პრორუსული რეფორმების გატარების გამო სახანოში ბევრი მოწინააღმდეგე გამოუჩნდა. 1782 წელს ბაჰადირმა ისარგებლა ხანის უარყოფითი რეპუტაციით და თავის ბიძაშვილებთან, შაჰინ და არსლან გირეიებთან ერთად სათავეში ჩაუდგა დიდ აჯანყებას, რომლის შედეგადაც შაჰინ გირეი ყირიმიდან გააძევა.
ბაჰადირ II-მ ოსმალეთსა და რუსეთს ელჩები გაუგზვნა თავისი ტიტულის აღიარების მიზნით. ოსმალეთმა მოთხოვნაზე უარი განაცხადა, ხოლო რუსეთმა ყირიმში ჯარები გაგზავნა ტახტზე ისევ შაჰინის დასაბრუნებლად. რუსებმა ანტონ ბოგდანოვიჩ ბალმენისა და ალექსანდრე სუვოროვის ხელმძღვანელობით მთლიან სახანოზე კონტროლი დაიბრუნეს. ბაჰადირ II-ის მომხრეთა უმეტესობა კავკასიის გავლით ოსმალეთში გადავიდა, თვითონ ბაჰადირი კი ტყვედ ჩავარდა. შაჰინ გირეიმ მისი სიკვდილით დასჯა გადაწყვიტა, თუმცა რუსებმა გადაარჩინეს და ხერსონში გაგზავნეს პატიმრად. 1783 წელს ყირიმის ანექსიის შემდეგ მოახერხა კავკასიაში გაქცევა, 1789 წლიდან კი სტამბოლის ახლოს, საკუთარ მამულში ცხოვრობდა. გარდაიცვალა იქვე, 1791 წელს.
ლიტერატურა
კატეგორია:ყირიმის ხანები კატეგორია:ყირიმის სახანო კატეგორია:გირეის დინასტია კატეგორია:დაბადებული 1722 კატეგორია:გარდაცვლილი 1791 კატეგორია:დამხობილი მონარქები
AERO
AERO — ფრანგი ელექტრონული მუსიკოს ჟან-მიშელ ჟარის 2004 წლის რემიქსული ალბომი. მასში შეტანილია უკვე ცნობილი კომპოზიციები, 5.1 ჟღერადობით, ასევე სამი ახალი კომპოზიცია და ერთი კომპოზიციის საკონცერტო ვერსია.
ალბომში შეტანილია კომპაქტ დისკი და DVD დისკი. DVD დისკზე არის ალბომის 5.1 და DTS აუდიო ვერსია, ხოლო კომპაქტ დისკზე - სტანდარტული აუდიო ვარიანტი, რომელიც არ იძლევა ისეთ ეფექტს, როგორც DVD ვერსია.
ჟარის თქმით, იგი ყოველთვის განიხილავდა საკუთარ მუსიკას, როგორც სივრცეში მოსასმენ პროდუქტს.
ალპური მიხაკი
ალპური მიხაკი (Dianthus alpinus) — ორლებნიანი მცენარე მიხაკისებრთა ოჯახისა. იზრდება 2-იდან 10 სმ-მდე. კირქვიანი ადგილების მოყვარულია. გვხვდება ალპებში, ზღვის დონიდან 1000-2300 მ სიმაღლეზე.
იბამი-გინძანი
იბამი-გინძანი (石見銀山) — ვერცხლის ყოფილი მაღარო იაპონიის კუნძულ ჰონსიუზე, სიმანეს პრეფექტურაში. 2007 წელს ის იუნესკომ მსოფლიო მემკვიდრეობის სიაში შეიყვანა.
ალპური მიხაკი
რესურსები ინტერნეტში
კატეგორია:მიხაკისებრნი
იბამი-გინძანი
მაღაროზე მოპოვებითი სამუშაოები 1526 წელს იაპონელმა ვაჭარმა კამია ჯუტეიმ დაიწყო. მოპოვებამ პიკს XVII საუკუნეში მიაღწია, როდესაც წელიწადში 37 ტონა ვერცხლი მოიპოვებოდა, რაც მსოფლიო პროდუქციის მესამედს შეადგენდა. აღნიშნული ვერცხლი ძირითადად მონეტებისათვის გამოიყენებოდა. საბადო XIX საუკუნეში დაიხურა.
მაღაროს კარგად შემონახული ნაწილები, იაპონიის მთავრობამ გააფორმა როგორც „სპეციალური დაცვის ისტორიული შენობების რაიონი“ და ასევე მოითხოვამ რომ ის იუნესკოს შეეყვანა მსოფლიო მემკვიდრეობის სიაში, რაც 2007 წელს დაკმაყოფილდა.
რესურსები ინტერნეტში
კატეგორია:მსოფლიო მემკვიდრეობის ძეგლები იაპონიაში
ჭაობის ნიადაგი
ჭაობის ნიადაგი — ნიადაგის ტიპი, რომელიც წარმოიშობა ჭარბტენიან პირობებში. ტენიანობის ხარისხის, წყლის ქიმიზმისა და მთელი რიგი სხვა პირობების ზეგავლენით. ჭაობის ნიადაგის შედგენილობა, თვისებები და პროფილი სხვადასხვანაირია. უმთავრესად გავრცელებულია ჩრდილოეთ ნახევარსფეროს ზომიერად ტენიანი ჰავის პირობებში, კერძოდ, ტაიგის ტყისა და ტუნდრის ზონებში.
საქართველოში მათი ყველაზე დიდი მასივები კოლხეთის დაბლობის დასავლეთ ნაწილშია. გარდა ამისა, სპორადულად გვყვდება აღმოსავლეთ საქართველოს მტასა და ბარში, სამხრეთ საქართველოსა და სამხრეთ ოსეთში. საქართველოში ძირითადად გავრცელებულია მინერალურ-ჭაობიანი და ორგანულ-ჭაობიანი ნიადაგები.
ჭაობიანი ნიადაგისთვის დამახასიათებელია ტორფის წარმოქმნა-დაგროვება და მინერალური ნაწილის გალებება, რაც ჭარბტენიანობითაა გამოწვეული. ახასიათებს მძიმე მექანიკური შედგენილობა, ზოგ შემთხვევაში პროფილის შუა ნაწილში გოგირდწყალბადის დაგროვება, არადამაკმაყოფილებელი ფიზიკური თვისებები: მაღალი კაპილარული და დაბალი არაკაპილარული ფორიანობა, დაჯდომისა და თქვირების დიდი უნარი, ფილტრაციის დაბალი დონე, მაღალი ტენტევადობა. ჭაობის ნიადაგიდაშრობის შემდეგ იძლევა ნაყოფიერი მიწების დიდ ფონდს, რომელსაც იყენებენ სხვადასხვა სასოფლო-სამეურნეო კულტურების, განსაკუთრებით სუბტროპიკული და ტექნიკური კულტურების მოყვანა-გაშენებისათვის.
ლიტერატურა
კატეგორია:ნიადაგთმცოდნეობა
ჰარალდ III
მინი|ჰარალდ III ჰარალდ III სიგურდოსონი იგივე ჰარალდ მკაცრი (Harald Hardråde, დ. 1015 — გ. 25 სექტემბერი, 1066) — ნორვეგიის მეფე. დაიღუპა ინგლისის ტახტისთვის ბრძოლაში.
ჰარალდის დაღუპვით დასრულდა სკანდინავიელ დამპყრობთა სამსაუკუნოვანი შეიარღებული ექსპანსია ბრიტანეთზე; ამით დასრულდა ვიკინგთა ეპოქაც.
ბელგიის მორაგბეთა ეროვნული ნაკრები
ბელგიის მორაგბეთა ეროვნული ნაკრები — ეროვნული ნაკრები, რომელიც ბელგიას წარმოადგენს რაგბის საერთაშორისო მატჩებში და ტურნირებში. განეკუთვნება მესამე იარუსის გუნდებს, რომელთაც რაგბის მსოფლიო ჩემპიონატზე თამაშის გამოცდილება არ აქვთ. ეროვნული ნაკრების მმართველი ორგანოა ბელგიის რაგბის ფედერაცია. მათი პირველი საერთაშორისო თამაში გაიმართა 1932 წელს და მას შემდეგ ისინი ვერ ახერხებენ მიაღწიონ წარმატებას და ითამაშონ მსოფლიო ჩემპიონატზე. ბელგიის მორაგბეთა ეროვნული ნაკრების ყოფილი წევრია საერთაშორისო ოლიმპიური კომიტეტის ამჟამინდელი პრეზიდენტი ჟაკ როგე.
ისტორია
ბელგიის ეროვნული ნაკრების პირველი მატჩი გაიმართა 1932 წლის 13 მარტს ნიდერლანდების მორაგბეთა ეროვნულ ნაკრებთან და დამთავრდა ფრედ ანგარიშით 6-6. შემდეგ ეს გუნდები ერთმანეთს ყოველწლიურად ხვდებოდნენ ხუთი წლის განმავლობაში, სადაც ყოველთვის ნიდერლანდელები იმარჯვებდნენ. 1937 წელს ბელგიის ნაკრებმა გამართა მატჩები გერმანიის და იტალიის მორაგბეთა ეროვნულ ნაკრებთან, სადაც ორივეში დამარცხდა.
1950-იან წლებში ბელგიელები აგრძელებდნენ შეხვედრებს ნიდერლანდების ნაკრებთან, ასევე მართავდა მატჩებს ესპანეთის მორაგბეთა ეროვნულ ნაკრებთან. 1960-იან წლებში ბელგიის ნაკრებმა წინა წლებთან შედარებით უფრო წარმატებული თამაში აჩვენა: ბელგიის ნაკრებმა შეძლო ფრედ ეთამაშა პორტუგალიის მორაგბეთა ეროვნულ ნაკრებთან. შემდეგ ათწლეულში ნაკრები უფრო მეტად იგებდა, აფართოებდა საკუთარი მეტოქეების წრეს, სიტუაცია ანალოგიურად ვითარდებოდა 1980-იან წლებშიც. 1980-იანი წლების ბოლოს ბელგიის ნაკრებმა გამართა მოგებული ექვსმატჩიანი სერია. მაშინ ბელგიის ნაკრები ხშირად ხვდებოდნენ თავიანთ პრინციპულ მოწინააღმდეგეებს. 2007 წლის რაგბის მსოფლიო ჩემპიონატის წინ ბელგიის ნაკრებმა ითამაშა არგენტინის მორაგბეთა ეროვნულ ნაკრებთან, ხოლო 2008 წლის გაზაფხულზე გამართა შეხვედრა «ბარბაროსების» საერთაშორისო ნაკრებთან.
რესურსები ინტერნეტში
კატეგორია:რაგბის ეროვნული ნაკრებები კატეგორია:ბელგიის სპორტი
კავაუ
კავაუ (Kawau) — ერთ-ერთი დიდი კუნძული ჰაურაკის უბეში, ახალი ზელანდიის ჩრდილოეთ კუნძულის ჩრდილო-აღმოსავლეთ სანაპიროს სიახლოვეს. კუნძულიდან ჩრდილოეთ ოკლენდის ნახევარკუნძულამდე მანძილი 1,4 კმ-ია, ქალაქ ოკლენდამდე კი 40 კმ.
გეოგრაფია
კუნძულის ფართობია — 20,2 კმ², მიახლოებითი სიგრძე — 8 კმ, სიგანე — 5 კმ. უმაღლესი წერტილი, მთა გრეი-ჰეიტსი, აღწევს 182 მეტრს. ძირითადი სამთო/ვულკანური ჯიშები, რომლითაც ჩამოყალიბებულია კუნძული, არის გრაუვაკა და არგილითი. კავაუს მნიშვნელოვანი ნაწილი დაფარულია ხშირი მცენარეულობით. ამას გარდა, კუნძულზე ბუდობს ფრინველი კივი, ასევე ჩრდილოეთ კუნძულზე ყველაზე დიდი ფრინველის ლაინა-უეკას (Gallirallus australis) პოპულაცია.
ისტორია
ტრადიციულად კუნძული კავაუ დასახლებული იყო ადგილობრივი მაორის ტომებით — ნგატიტაი და ნგატივაი, რომლებიც ცნობილი იყვნენ თავისი პირატული მოქმედებით და კანიბალიზმით. მაორის ლეგენდების თანახმად, ჩრდილოეთის კუნძულის ტომებმა, რომელთაც მოსწყინდათ მუდმივად უქმად ყოფნა, ერთხელაც შეუტიეს კავაუს ტომებს და კუნძულზე დაამყარეს საკუთარი კონტროლი. გამარჯვების შემდეგ მათ გამართეს დიდი სუფრა კანიბალებისთვის. ძირძველი ახალზელანდიელი მოსახლეობის ბოლო წარმომადგენლებმა დატოვეს კუნძული კავაუ 1820-იან წლებში, ევროპელ კოლონიზატორებთან დიდი შეტაკების შემდეგ «მუშკეტების ომი»-ს დროს. კუნძული დაუსახლებელი რჩებოდა 1830-იან წლებამდე.
1837 წელს კავაუ გამოისყიდა მაორებისგან ჯ. ტეილორმა, ხოლო 1841 წელს შეიძინა ჯეიმზ ფორბს ბიტიმ (James Forbes Beattie), რომელიც აპირებდა განევითარებინა კუნძულზე სოფლის მეურნეობა, ასევე მეცხოველეობა. სპეციალურად ამ მიზნებისათვის კავაუზე შემოიყვანეს მსხვილფეხა რქოსანი პირუტყვი და ცხვრები, ასევე პირველად ახალი ზელანდიის ისტორიაში ვირები. 1844 წელს კავაუზე აღმოაჩინეს მანგანუმის საბადო, ხოლო ცოტა მოგვიანებით სპილენძის საბადოც, რომლის მოპოვება ხდებოდა 1844 წლიდან 1852 წლის ივნისამდე.
1862 წელს კავაუ გამოისყიდა ახალი ზელანდიის გუბერნატორმა ჯორჯ გრეიმ, რომელმაც გააფართოვა ადგილობრივი სპილენძის შახტების ხელმძღვანელის სახლი, გადააქცია იგი დიდ მამულად, ხოლო ირგვლივ მდებარე ტერიტორია ბოტანიკურ და ზოოლოგიურ ბაღებად. დღეისათვის გუბერნატორის რეზიდენცია სახელმწიფო საკუთრებაა, ისტორიული ნაკრძალის «კავაუს კუნძულის» (Kawau Island Historic Reserve) ნაწილია, რომელიც ახალი ზელანდიის გარემოს დაცვის დეპარტამენტის მმართველობის ქვეშაა. ნაკრძალს უკავია კუნძულის ფართობის დაახლოებით 10 % და მასში აგრეთვე შედის ძველი სპილენძის საბადო.
მოსახლეობა
კუნძულზე ცხოვრობს მცირე რაოდენობის მუდმივი მოსახლეობა, დაახლოებით 70 ადამიანი (2006), მაგრამ სადღესასწაულო და გამოსასვლელ დღეებში კავაუს მოსახლეობა მკვეთრად მატულობს ტურისტების ხარჯზე.
ტურიზმი
კუნძულის მნიშვნელოვანი ტურისტული ღირსშესანიშნაობაა ისტორიულ ნაკრძალში მდებარე ლონდონის ლორდ-მერის ოფიციალური რეზიდენცია. თითქმის ყველა შენობას ზღვაზე პირდაპირი გასასვლელი აქვს. დასახლებას მხოლოდ ორი გზა ემსახურება.
სქოლიო
კატეგორია:ახალი ზელანდიის კუნძულები
Guns N' Roses
Guns N' Roses — ამერიკული მძიმე როკ-ჯგუფი, რომელიც ჩამოყალიბდა ლოს-ანჯელესში, კალიფორნია, 1985 წელს. ჯგუფს გაყიდული აქვს ალბომების 100 მილიონზე მეტი ასლი მსოფლიოს მასშტაბით, აქედან 43.5 მილიონი - შეერთებულ შტატებში. ამ ციფრებით ითვლებიან მსოფლიოს ერთ-ერთ ყველაზე წარმატებულ მძიმე როკ-ჯგუფად. მათი 1987 წლის სადებიუტო ალბომი Appetite for Destruction 25 მილიონიანი ტირაჟით გაიყიდა მსოფლიოს მასშტაბით და გამოსვლის დღიდანვე დაიმკვიდრა პირველი ადგილი აშშ-ს ჩარტებში. ალბომის პირველი სიმღერა Welcome to the Jungle გამოყენებულია კლინტ ისტვუდის 1988 წლის ფილმში „სასიკვდილო სია“.
ჯგუფის მუსიკალურმა სტილმა, სცენაზე ხშირად გამოჩენამ და ცუდი ბიჭების იმიჯმა ხელი შეუწყო დაეპყროთ გვიანი 80-იანების და ადრეული 1990-იანი წლების მძიმე როკის სცენა. ჯგუფს მიეწერება როკ-მუსიკის დაბრუნება მეინსტრიმში, მაშინ როდესაც საცეკვაო მუსიკა და პოპ მეტალი წამყვან სტილად ითვლებოდა და ლიდერობდა გაყიდულ ჩანაწერებში. ჯგუფმა განსაკუთრებულ წარმატებას მიაღწია 1987-1993 წლებში, მაგრამ წევრებს შორის არსებულმა უთანხმოებებმა გამოიწვია პირველი შემადგენლობის დაშლა. მათი ამ პერიოდის შემოქმედება, შესაძლოა დავახასიათოთ, როგორც „ჰედონისტური აჯანყება“, რაც ძალიან ჰგავს როლინგ სტოუნზის ადრეულ შემოქმედებას, ცუდი ბიჭების იმიჯმა კი მათ „მსოფლიოს ყველაზე საშიში ჯგუფის“ მეტსახელი შესძინა. 2012 წელს ჯგუფის კლასიკური შემადგენლობა მის ორ გვიანდელ წევრთან დიზი რიდთან და მეტ სორუმთან ერთად შეყვანილ იქნენ როკ-ენ-როლის დიდების დარბაზში.
ჩამოყალიბება (1985 - 1987)
Guns N' Roses ჩამოყალიბდა 1985 წლის მარტში, Hollywood Rose-ის წევრების, ექსლ როუზის (ვოკალი), იზი სტრედლინის (რითმ-გიტარა) და L.A. Guns-ის წევრების, ტრესი განზის (წამყვანი გიტარა), ოლე ბეიჩის (ბასი) და რობ გარდნერის (დასარტყმელი საკრავები) მიერ. ექსლი ორივე ჯგუფის წევრი იყო, ხოლო ტრესი განზი - მხოლოდ მეორე ჯგუფის. კოლექტივის განსაკუთრებული სტილი აერთიანებდა მძიმე როკს, ბლუზს, პანკს და მუსიკის სხვადასხვა სტილს თანამედროვე პოპულარულ მძიმე მეტალთან.
მას შემდეგ, რაც ტრესი განზმა და რობ გარდნერმა ვერ მოახერხეს ჯგუფის ერთ-ერთ პირველ შოუზე გამოსვლა, ექსლმა და იზიმ მიიწვიეს გიტარისტი სლეში და მისი საუკეთესო მეგობარი, დრამერი სტივენ ადლერი. 1986 წლის დასაწყისში ჯგუფმა ასეთი სახე მიიღო: ექსლ როუზი (ვოკალი), სლეში (სოლო გიტარა), იზი სტრედლინი (რითმ-გიტარა), დაფ მაკ-კეგენი (ბას გიტარა) და სტივენ ადლერი (დრამი). ლოს-ანჯელესისკენ მიმავალ გზაზე მათ დაწერეს სიმღერა Welcome to the Jungle, რომელიც შემდგომში ჯგუფის ერთ ერთ ჰიტად იქცა.
Live ?!*@ Like a Suicide
1986 წლის ზამთარში ჯგუფმა გამოუშვა 4 სიმღერიანი EP, რომელსაც ეწოდა Live ?!*@ Like a Suicide. იგი იწყება დაფ მაკ-კეგენის სიტყვებით. ეს ჩანაწერი მოიცავს როუზ ტატუს სიმღერის Nice Boys და აეროსმითის სიმღერის Mama Kin ქავერ-ვერსიებს. მათთან ერთად კიდევ ორი სიმღერაა წარმოდგენილი - Move to the City და Reckless Life, რომლის თანაავტორიც იყო Hollywood Rose-ის წევრი კრის უებერი. მიუხედავად იმისა, რომ დისკს ცოცხალი ჩანაწერების ელფერი აქვს, იგი სტუდიურია და ცოცხალი ჩანაწერებისათვის დამახასიათებელ ხმაური ახლავს. EP მხოლოდ 10,000-იანი ტირაჟით იქნა გამოშვებული და ჯგუფის მოყვარულთა კოლექციებისათვის დიდ ფასეულობას წარმოადგენს.
Appetite for Destruction
ჯგუფის ალბომი Appetite for Destruction გამოვიდა 1987 წლის 21 ივლისს. მის პირველ სინგლად იქცა Welcome to the Jungle, რომელსაც თან ახლდა მუსიკალური ვიდეოს გამოსვლაც. თავდაპირველად ამ სიმღერას დიდი ყურადღება არ მიუქცევია, მაგრამ Geffen Records-ის დამაარსებელს დევიდ ჯეფენს სთხოვეს, დაერწმუნებინა MTV-ის წარმომადგენლები, რომ ეთერში გაეშვათ მისი ვიდეო. მიუხედავად იმისა, რომ სიმღერა ამ არხზე დღის არც თუ ხელსაყრელ დროს გადიოდა, მან მაინც მიიქცია როკის მოყვარულთა ყურადღება. სიმღერაზე მასიური მოთხოვნა დაიწყო.
გაერთიანებულ სამეფოში გამოუშვეს სინგლი It Is So Easy. ჯგუფმა მალევე მიაღწია წარმატებას, რაც განპირობებული იყო რადიოში მათი სიმღერების ხშირი გაჟღერებისა და 1987 წლის 28 ივნისს ლონდონის სახელგანთქმულ კლუბ Marquee Club-ში გამოსვლით. გამოშვებული სინგლი It Is So Easy მოიცავდა კლუბში შესრულებულ სიმღერებს, Shadow of Your Love და Move to the City.
ალბომის გარეკანის პირველი გაფორმება, რომელიც ეკუთვნოდა რობერტ უილიამსს, შეიცვალა.Sweet Child O' Mine არის ალბომის მეორე სინგლი. იგი დაწერილია ექსლ როუზის მიერ. მან ეს სიმღერა თავის მეგობარ გოგონას და მომავალ ცოლს, ერინ ევერლის მიუძღვნა. სიმღერამ უდიდეს წარმატებას მიაღწია და 1988 წლის ზაფხულის უდიდეს ჰიტად იქცა. იგი ჟღერდა როგორც რადიოში, ასევე MTV-ზე. Paradise City-ს მუსიკალური ვიდეოთ დაპყრობილმა ტელესივრცემ და ჯგუფის ტურნეს უდიდესმა წარმატებამ ალბომს ჩარტებში პირველი ადგილი დაუმკვიდრა. Welcome to the Jungle, Sweet Child O' Mine და Paradise City ამერიკის მუსიკალური ათეულების განუყოფელ ნაწილად იქცნენ. ალბომი Appetite for Destruction დღეისათვის მსოფლიოს მასშტაბით გაყიდულია 28 მილიონიანი ტირაჟით. და ამერიკაში სერთიფიცირებულია როგორც 18 გზის პლატინის მქონე.
ტურნეების წარმატება
Guns N' Roses ხშირად ხსნიდა დიდ კონცერტებს, თუმცა მას შემდეგ, რაც მათი წარმატება გაიზარდა, დაიწყო  Appetite for Destruction-ის მხარდასაჭერი ტურნე. მის ფარგლებში ჯგუფი აშშ-ში მოგზაურობდა. 1988 წლის გაზაფხულზე მუსიკოსები მიწვეულნი იყვნენ დონინგტონის სასახლესთან, ინგლისში, როკ-ფესტივალზე Monsters of Rock,  სადაც გამოდიოდნენ ცნობილი ჯგუფები,  Kiss და აირონ მეიდენი. Guns N' Roses-ის გამოსვლის დროს 100.000 ადამიანმა ხტომა და სცენასთან ახლოს მისვლა დაიწყო. მიუხედავად ექსლის მოთხოვნისა, რომ უკან დაწეულიყვნენ, ხალხი მაინც წინ მოძრაობდა. შედეგად წარმოიშვა ჭყლეტა, რომელსაც ორი ფანი ემსხვერპლა. ამ ინციდენტის შესახებ ჯგუფმა არაფერი იცოდა, ამიტომ კონცერტი არ შეუწყვიტავთ. ამის გამო, მედიამ ისინი საჯაროდ დაადანაშაულა. ისეთმა ინციდენტებმა, როგორიც  Appetite for Destruction-ის ტურნეს დროს მოხდა, ჯგუფს შესძინა მსოფლიოს ყველაზე სახიფათო მუსიკალური კოლექტივის სახელი. მისი წევრების საქციელი ხშირად ხდებოდა მედიის ნეგატიური დამოკიდებულების საფუძველი. მაკ-კეგენი, სლეში, სტრედლინი და ადლერი ხშირად იყვნენ შემჩნეულნი ნარკოტიკების ზეგავლენის ქვეშ როგორც სცენაზე, ისე მის მიღმა. ინგლისში 1987 წლის ტურნეს დროს მედია საკმაოდ უარყოფით დამოკიდებულებას ამჟღავნებდა  ჯგუფისადმი. ამ ტურნეს დროს Guns N' Roses-მა ჩაწერა ექვსიდან 5 სიმღერა, რომელიც  შეტანილ იქნა მათ საკონცერტო ალბომში  უბრალო სახელწოდებით  Guns N' Roses (იგივე Live from the Jungle). აქ არ იქნა შეტანილი სიმღერა Welcome to the Jungle. ეს EP დისკი 1987 წელს გამოვიდა, თუმცა დიდი ყურადღება არ მიუქცევია - ერთი მხრივ იმიტომ, რომ მხოლოდ იაპონიაში იქნა გამოშვებული და მეორე მხრივ იმიტომ, რომ ალბომი Appetite for Destruction ამავე პერიოდში გამოსცეს.
G N' R Lies
ჯგუფის შემდეგი ალბომი იყო G N' R Lies, რომელიც გამოვიდა 1988 წელს და  მუსიკალურ ჩარტებში მეორე ადგილი დაიმკვიდრა. იგი შეიცავდა Live ?!*@ Like a Suicide-ში შესული ოთხი სიმღერის ჩანაწერს ერთ მხარეს, ხოლო მეორე მხარეს - ოთხ აკუსტიკურ სიმღერას. სიმღერაში One in a Million ნახსენები იყო ისეთი სიტყვები როგორიცაა niggers; უხეშად იყვნენ მოხსენიებულნი არატრადიციული სექსუალური ორიენტაციის მქონე ადამიანები. ამან დიდი კრიტიკა გამოიწვია, განსაკუთრებით ექსლ როუზის მიმართ, რომელიც რასიზმში დაადანაშაულეს. მუსიკოსი უსაფუძვლოდ მიიჩნევდა ამ კრიტიკას რადგან, თავად სლეში, მისივე ჯგუფის წევრი, ნახევრად შავკანიანი იყო. იგი ამბობდა,რომ ეს სიმღერა ასახავდა სხვადასხვა პრობლემებს, მათ შორის რასიზმსაც. ამასთან ერთად, ჯგუფს გამართული ჰქონდა კონცერტები Body Count-თან ერთად (რომელშიც მხოლოდ შავკანიანები იყვნენ). რეპერი აის-ტი თავის წიგნში The Ice Opinion წერდა, რომ ექსლი მის მსგავსად, მედიის მსხვერპლად იქცა.
ამ ალბომის გამოშვების შემდეგ სლეში და დაფი American Music Awards-ის ცერემონიაზე, რომელიც პირდაპირ ეთერში გადაიცემოდა, ნარკოტიკების ზეგავლენის ქვეშ გამოცხადდნენ. Geffen Records-ის წარმომადგენლებმა სთხოვეს ჯგუფს, თავიანთი ქცევა ეკონტროლებინათ. მას შემდეგ, რაც ექსლ როუზმა განაცხადა, რომ თუკი ჯგუფის წევრები ნარკოტიკებს თავს არ დაანებებდნენ, იგი დაიშლებოდა, მუსიკოსები მართლაც შეეცადნენ, ეკონტროლებინათ თავიანთი ქცევის მანერები. ექსლმა ამ სიტუაციის შესახებ საჯაროდაც ისაუბრა და განსაკუთრებით ჰეროინის გამოყენებაზე გაამახვილა ყურადღება, როდესაც 1989 წელს ჯგუფი ლოს-ანჯელესის კოლიზეუმში გამართულ როლინგ სტოუნზის შოუს ხსნიდა.
Use Your Illusion (1990 – 1993)
1990 წელს Guns N' Roses სტუდიაში დაბრუნდა ახალი, მომავალში ერთ ერთი ყველაზე წარმატებული ალბომის ჩასაწერად. ამ პერიოდში სტივენ ადლერს კოკაინთან და ჰეროინთან დიდი პრობლემები ჰქონდა. ადლერის პრობლემების ფონზე ჯგუფმა 30-ჯერ სცადა სიმღერის Civil War ჩაწერა. 1990 წლის აგვისტოში სტივენს ჯგუფი დაატოვებინეს. იგი შეცვალეს Cult-ის ყოფილი დრამერით,  მეტ სორუმით. რამდენიმე თვის შემდეგ კოლექტივს დაემატა პიანისტი დიზი რიდი. იგი იყო ჯგუფის მეექვსე წევრი. 1991 წლის მაისში Guns N' Roses-მა დაითხოვა მენეჯერი ალან ნივენი, რომელიც დაგ გოლდშტეინით ჩაანაცვლა.
ორი ალბომისთვის საკმარისი სიმღერებით ჯგუფმა 1991 წლის 17 სექტემბერს გამოუშვა ორი დისკისგან შემდგარი ალბომი, Use Your Illusion I და Use Your Illusion II. ალბომი ჩარტებში გამუდმებით #1 და #2 ადგილებზე ხვდებოდა. Guns N' Roses იმ დროის ერთადერთი ჯგუფი გახდა, რომელმაც წარმატების ასეთ საფეხურს მიაღწია. ალბომები 108 კვირის განმავლობაში ჩარტების ნაწილად იქცა. მათი გამოშვების შემდგომ ჯგუფმა გამართა 28 თვიანი Use Your Illusion-ის მსოფლიო ტურნე, რომელიც ცნობილია არა მხოლოდ ფინანსური წარმატებით, არამედ იმ ინციდენტებითაც, რომლებიც კონცერტებზე ხდებოდა.
Use Your Illusion-ის მსოფლიო ტურნე
ამ ტურნეზე შესრულდა The Godfather, ბლექ საბათის სიმღერა It's Alright. Move to the City-ს ჩასაწერად ექსლმა მიიწვია მუსიკოსების სპეციალური შემადგენლობა, რომელიც ტურნესთვის შეიქმნა. პრესაში ხშირად იყო გაშუქებული კონცერტები, რომლის დროსაც ხდებოდა არეულობა ან ჯგუფი იგვიანებდა.მიუხედავად იმისა, რომ ჯგუფის წევრების მიერ ნარკოტიკების გამოყენება კონტროლს ექვემდებარებოდა, ექსლი ხშირად იყო უკმაყოფილო დაცვით, ასევე კონცერტების უნებართვო ჩაწერით.
1991 წლის 2 ივლისს, მისურის შტატში, რივერპორტის ამფითეატრში, ზუსტად სენტ-ლუისის გარეთ ექსლ როუზი სცენიდან ხალხში გადახტა, რათა ერთ-ერთიმსმენელისთვის ვიდეო კამერით კონცერტის გადაღება აეკრძალა. ერთ-ერთი ინფორმაციით, ეს ადამიანი იყო ჟურნალისტი, რომელსაც კონცერტის გადაღების უფლება არ ჰქონდა. მას შემდეგ, რაც ექსლი სცენაზე აიყვანეს, როუზმა კონცერტი ასეთი სიტყვებით დაასრულა : I'm going home. მან მიკროფონი დაახეთქა და სცენა დატოვა. ზოგიერთ ფანს ეგონა, რომ ექსლმა მიკროფონი ვიღაცას ესროლა. თუმცა სლეშმა განაცხადა: მან მიკროფონი ძირს დააგდო, ასე რომ ჩვენ აქედან მივდივართ. გაბრაზებულმა ხალხმა არეულობა მოაწყო, რის შედეგად იყვნენ დაშავებულნიც.როუზი დაადანაშაულეს ამ ინციდენტის გამო, თუმცა მისი დაკავება პოლიციამ ერთი წლის განმავლობაში ვერ მოახერხა, რადგან ჯგუფი ტურნეს აგრძელებდა. როუზმა თავის გამართლება სცადა და განაცხადა, რომ ჯგუფის დაცვამ რამდენიმეჯერ მოითხოვა, კამერით გადაღება შეწყვეტილიყო. ოთხივე თხოვნა იგნორირებულ იქნა. გარდა ამისა, ჯგუფის სხვა წევრებიც აცხადებდნენ, რომ არავინ სცადა ხალხის შეჩერება, რომელიც ბოთლებს ისროდა.
ამ პერიოდში რითმ გიტარისტმა იზი სტრედლინმა დატოვა ჯგუფი, ექსლთან და სლეშთან გაუგებრობის გამო. იგი შეცვალეს გილბი კლარკით. კონცერტების დროს ექსლი წარადგენდა გილბი კლარკს და ამის შემდეგ  კლარკი  იწყებდა ჯგუფის როლინგ სტოუნზი სიმღერის Wild Horses შესრულებას.1991 წლის ბოლოს როუზმა ტურნეს დაამატა მუსიკოსების ანსამბლი, რომელშიც რამდენიმე  ბექ ვოკალისტიც იყო.1992 წელს  Guns N' Roses-მა მონაწილეობა მიიღო ფრედი მერკურისადმი მიძღვნილ კონცერტში უემბლის სტადიონზე, სადაც ორი სიმღერა შეასრულა. მოგვიანებით ჯგუფი გაემგზავრა მოკლევადიან ტურნეში ჯგუფ მეტალიკასთან ერთად. 1992 წლის აგვისტოში, მონრეალის ოლიმპიურ სტადიონზე  კონცერტის დროს მეტალიკას ვოკალისტი ჯეიმზ ჰეტფილდი დაშავდა. მეტალიკა იძულებული გახდა კონცერტის მეორე საათი გაეუქმებინა. დიდი ხნის ლოდინის შემდეგ Guns N' Roses სცენაზე გამოჩნდა.ტექნიკური პრობლემების გამო მუსიკოსებს საკუთარი ხმა არ ესმოდათ. გარდა ამისა, ექსლს, როგორც თავადა განაცხადა, ვოკალთან დაკავშირებული პრობლემები შეექმნა - შედეგად ჯგუფს სცენა შედარებით ადრე დაატოვებინა. ამან ხალხში უკმაყოფილება გამოიწვია. ფანებმა არეულობა მოაწყვეს - ატრიალებდნენ მანქანებს, ამტვრევდნენ შუშებს, ადგილობრივ მაღაზიებს ანგრევდნენ და ცეცხლს უკიდებდნენ.
Use Your Illusion Tour იმითაც გამოირჩევა, რომ ჯგუფმა ამ პერიოდში გადაიღო სამი ძალიან ძვირადღირებული ვიდეო  კლიპი: Don't Cry,  November Rainდა Estranged. ბალადა November Rain მაშინდელ MTV-ზე ყველაზე უფრო მოთხოვნად ვიდეოდ იქცა. მან 1992 წლის MTV-ის მუსიკალური ვიდეოების დაჯილდოებაზე მიიღო ჯილდო საუკეთესო ოპერატორული ნაშრომისათვის. შოუს დროს ჯგუფმა ეს სიმღერა შეასრულა ელტონ ჯონთან ერთად, რომელიც როიალზე უკრავდა.
1993 წელს გილბი კლარკს მოტოციკლით მგზავრობისას უსიამოვნო ინციდენტი შეემთხვა, რის გამოც ჯგუფს მისი დროებითი შემცვლელი ესაჭიროებოდა. იზი Guns N' Roses-ს შეუერთდა და 5-მდე კონცერტში მიიღო მონაწილეობა.
ტურნე დასრულდა არგენტინაში, ბუენოს-აირესში, 1993 წლის 17 ივლისს. ტურნე გაგრძელდა 28 თვის მანძილზე და მოიცვა 200 კონცერტი. ბუენოს-აირესში გამართული კონცერტი იყო უკანასკნელი, სადაც ჯგუფის ორიგინალური შემადგენლობის წევრები, სლეში და მაკ-კეგენი გამოვიდნენ.
The Spaghetti Incident?
1993 წლის 23 ნოემბერს  Guns N' Roses-მა გამოუშვა ახალი ალბომი, რომელიც შედგებოდა პანკ და გლემ როკ სიმღერების ქავერ ვერსიებისგან. ჯგუფის წევრების წინააღმდეგობის მიუხედავად, ექსლის სურვილით ჩარლზ მენსონის სიმღერა Look at Your Game Girl მაინც შევიდა ალბომში. წლების შემდეგ როუზმა განაცხადა, რომ იგი ამ სიმღერას ამოიღებდა ალბომიდან, რადგან მედიამ მოახდინა მისი მენსონისადმი ინტერესის არასწორი ინტერპრეტაცია. The Spaghetti Incident?-ს Use Your Illusion ის ალბომების შემდეგ დიდი წარმატება არ მოჰყოლია.
ჯგუფის დაშლა (1994-1997)
1994 წელს გილბი კლარკმა დატოვა ჯგუფი, რადგან ექსლი გრძნობდა, რომ მისი გამოცდილება სიმღერების წერისა არ იყო საკმარისი ჯგუფის მომავალი პროექტისთვის. ამავე წელს ჯგუფმა ჩაწერა როლინგ სტოუნზის სიმღერის Sympathy for the Devil ქავერ ვერსია  ფილმისთვის ინტერვიუ ვამპირთან. გილბი კლარკის ნაცვლად ექსლის მეგობარ პოლ ტობიასის მიერ ჩაწერილი ნაწილი სიმღერაში სათანადოდ არ ჯდებოდა. როდესაც სლეშმა მოისმინა საბოლოო ჩანაწერი, აღმოჩნდა რომ მისი გიტარის სოლოს ნაცვლად პოლ ტობიასის გიტარის სოლო იყო ჩაწერილი.
1995 წლის დასაწყისში ოზი ოსბორნის გიტარისტმა ზაკ უაილდმა განაცხადა, რომ ექსლის პირადი თხოვნით იგი შეურთდა ჯგუფს ერთკვირიანი რეპეტიციისთვის.
სლეშმა შექმნა თავისი სოლო  პროექტი Slash's Snakepit. 1996 წლის აგვისტოში ჯგუფის წევრები კვლავ შეიკრიბნენ. ორი კვირის განმავლობაში ალბომზე ერთად მუშაობის შემდეგ, დაფი და მეტ სორუმი გაემგზავრნენ თავიანთი პროექტის Neurotic Outsiders ტურნეში და უკან დაბრუნდნენ სექტემბრის დასაწყისში, სულ ერთი კვირით. ამის შემდეგ სლეშს და ექსლს მარტო უხდებოდათ მუშაობის გაგრძელება. ოქტომბერში სლეშმა განაცხადა, რომ იგი ჯგუფში მხოლოდ სამი კვირით იყო დაბრუნებული და რომ მისი და ექსლის ურთიერთობა წინ ვეღარ მიიწევდა. რამდენიმე კვირის შემდეგ ექსლმა განაცხადა, რომ სლეში ჯგუფში აღარ იყო.
სლეში შეცვალა Nine Inch Nails-ის ყოფილმა გიტარისტმა რობინ ფინკმა.1997 წელს მეტ სორუმს ექსლმა ჯგუფი დაატოვებინა. სორუმი ამტკიცებდა, თითქოს პოლ ტობიასმა ცუდად ახსენა სლეში. დაფ მაკ-კეგენმა 1998 წელს ასევე ოფიციალურად დატოვა ჯგუფი. შედეგად, დღეისათვის Guns N' Roses-ის პირველი შემადგენლობიდან ერთადერთი ნამდვილი წევრი მხოლოდ ექსლია. მოგვიანებით სლეშმა, მაკ-კეგენმა და სორუმმა ჩამოაყალიბეს ჯგუფი Velvet Revolver.
ახალი ალბომი (1994-1999)
ექსლ როუზმა ახალ ალბომზე მუშაობა პირველად 1993 წელს დაიწყო და დაწერა სიმღერა This I Love. ალბომის პროდიუსერი სავარაუდოდ მაიკ კლინკი იყო.1998 წელს ექსლი კვლავ დაბრუნდა სტუდიაში გიტარისტ რობინ ფინკთან, რითმ გიტარისტ პოლ ტობიასთან, ბას გიტარისტ ტომი სტინსონთან, დრამერ ჯოშ ფრიზთან, დიზი რიდთან და კრის პიტმენთან ერთად.
1999 წელს ჯგუფმა გამოუშვა ახალი სიმღერა, რომელმაც გაიჟღერა ფილმში სამყაროს დასასრული. სიმღერა შეიცავდა დამატებით გიტარისტ დეივ ნავაროს და ექსლის პირადი გიტარის მასწავლებლის, გერი სანშაინის ნამუშევარს. ეს სიმღერა წესით უნდა შესულიყო მათ ახალ ალბომში Chinese Democracy.
ამასობაში Geffen Records-მა გამოუშვა ჯგუფის საკონცერტო ალბომი Live Era: '87-'93, რომელიც ჩაწერილი იყო სხვადასხვა კონცერტების დროს, Appetite for Destruction-ისა და Use Your Illusion-ის ტურნეების მიმდინარეობისას.1999 წელს კურტ ლოდერთან ინტერვიუსას ექსლმა განაცხადა, რომ მან თავიდან ჩაწერა 1987 წლის ალბომი Appetite for Destruction, საიდანაც ამოღებული იყო ორი სიმღერა  და მათ ნაცვლად შედიოდა Patience და You Could Be Mine.
Chinese Democracy (1999 –2008)
1999 წელს გიტარისტმა რობინ ფინკმა დატოვა ჯგუფი და თავის ჯგუფს, Nine Inch Nails ტურნეზე გაჰყვა. 2000 წელს მისი ადგილი დაიკავა გიტარისტმა ბაკეტჰედმა. დრამერი ჯოშ ფრიზი შეცვალა ბრაიან მანტიამ. რობინ ფინკი 2000 წელსვე უკან დაბრუნდა. Guns N' Roses-ის ხელახალი დებიუტი სცენაზე გაიმართა 2001 წლის იანვარში, ორი კონცერტით. პირველი გაიმართა ლას ვეგასში, ხოლო მეორე - რიო-დე-ჟანეიროში, ფესტივალ Rock In Rio-ს ფარგლებში. მათ შეასრულეს როგორც ძველი, ასევე ზოგიერთი ახალი სიმღერაც. Rock In Rio-ზე გამოსვლის დროს ექსლ როუზმა განაცხადა: ''ვიცი, რომ იმედგაცრუებულები ხართ, რადგან ზოგიერთი ადამიანი ვის სანახავადაც მოხვედით და ვინც გიყვართ, დღეს ჩვენთან ერთად აქ არ არის. მიუხედავად იმისა, თუ რა გესმით და რას კითხულობთ. ეს ადამიანები (გულისხმობს ჯგუფის ახალი შემადგენლობის წევრებს) მთელი ძალისხმევით მუშაობდნენ და ყველაფერს აკეთებდნენ, წინააღმდეგ შემთხვევაში მე დღეს აქ არ ვიქნებოდი. მეც ისეთივე გულნატკენი და იმედგაცრუებული ვარ, როგორც თქვენ. ჩვენ ვერ შევძელით, Oasis-ის მსგავსად ერთად გაგვეგრძელებინა მუშაობა.
ჯგუფმა ახალი შემადგენლობით 2001 წლის ბოლოს ლას ვეგასში კიდევ ორი კონცერტი გამართა. 2002 წელს პოლ ტობიასმა ჯგუფი დატოვა.იგი შეცვალა რიჩარდ ფორტუსმა. 2002 წლის აგვისტოში რამდენიმე კონცერტი გამართეს. სექტემბერში ყველასთვის სასიხარულოდ  ჯგუფის წევრები გამოჩნდნენ  MTV-ის მუსიკალური ვიდეოების დაჯილდოებაზე.
2002 წელს დაიწყო ახალი ალბომის მხარდასაჭერი ტურნე ჩრდილოეთ ამერიკაში. კონცერტი, რომლითაც ტურნე იხსნებოდა ვანკუვერში, გაუქმებულ იქნა, რადგან  ექსლმა სცენაზე გამოსვლა დააგვიანა და ხალხმა არეულობა მოაწყო. ზოგიერთი კონცერტის ბილეთები მალე არ იყიდებოდა, თუმცა ისეთ დიდი ქალაქებში, როგორიც არის ნიუ-იორკი, ბილეთები წამიერად გაიყიდა. ფილადელფიაში ფანების მიერ მოწყობილი მეორე არეულობის გამო ტურნეს პრომოუტერმა Clear Channel ტურნეს დარჩენილი ნაწილი გააუქმა.
2004 წლის მარტში ბაკეტჰედმა ჯგუფი დატოვა, შედეგად მაისში ფესტივალზე Rock in Rio  დაგეგმილი გამოსვლა არ გაიმართა.
2004 წლის მარტში Geffen Records-მა გამოუშვა ჯგუფის საუკეთესო სიმღერების კომპილაციური ალბომი Greatest Hits. როუზმა უკმაყოფილება გამოთქვა, რადგან ამ ალბომში შესული სიმღერების სია არ იყო შეთანხმებული მასთან. იგი შეეცადა ამ ალბომის გამოცემადაებლოკა და Geffen Records-ს უჩივლა. thumb|right|იზი სტრედლინის გამოსვლა ჯგუფთან ერთად, 2006 წელს 2006 წლის თებერვალში ინტერნეტში, ფანების გვერდებზე გაჟონა ახალი სიმღერების, Better, Catcher In The Rye,  I.R.S.  და  There Was a Time დემო ვერსიებმა. ჯგუფის მენეჯმენტის მოთხოვნა იყო, რომ ყოველგვარი დემოები და სიმღერის ტექსტები წაეშალათ გვერდებიან. ამის მიუხედავად, რადიოებმა დაიწყეს I.R.S.-ის გაშვება. თებერვლის ბოლო კვირას სიმღერამ დაიკავა #49 ადგილი Radio & Records ჩარტში - ასეთი შედეგი მოჰყვა ინტერნეტში სიმღერის თავდაპირველ გამოჩენას.
2006 წლის 5 მაისს ექსლმა  რადიო შოუში  Friday Night Rocks  (სებასტიან ბახთან ინტერვიუს დროს)  განაცხადა,რომ ალბომი წლის ბოლომდე გამოვიდოდა. თვის ბოლოს Guns N' Roses კვლავ დაუბრუნდა სცენას. გაიმართა ჯგუფის ევროპული ტურნე. მუსიკოსები გამოვიდნენ ფესტივალებზე Download Festival და Rock In Rio. შემდეგი კონცერტი გამართეს  ნიუ-იორკში. ეს კონცერტები იმითაც გამოირჩეოდა, რომ აქ პირველად იღებდა მონაწილეობას ჯგუფის ახალი წევრი, გიტარისტი რონ თალი, რომელმაც შეცვალა ბაკეტჰედი. ამ ტურნეს კონცერტებზე ხშირად გამოდიოდნენ ჯგუფის ყოფილი წევრი თავდაპირველი შემადგენლობიდან იზი და სკიდ როუს ყოფილი ვოკალისტი სებასტიან ბახი.
2006 წლის ჩრდილოეთ ამერიკის ტურნემდე, სექტემბერში 5 წარმატებული კონცერტი გაიმართა, აქედან ორი - ლას -ვეგასში, ორი - სან-ფრანცისკო, ერთი - ფესტივალზე KROQ's Inland Invasion. ტურნე ოფიციალურად გაიხსნა 2006 წლის 24 ოქტომბერს.
2006 წლის ოქტომბერში  ჟურნალმა როლინგ სტოუნი გამოაქვეყნა სტატია იმის შესახებ, რომ ჯგუფის  ახალი ალბომიზე იმუშავებდა ენდი უოლესი.
2006 წლის დეკემბერში ექსლმა ფანებს განუცხადა, რომ ჯგუფის მენეჯერი მერკ მერკურიადისი აღარ იყო. ტურნეს ბოლო ოთხი კონცერტი გაუქმდა, რადგან ჯგუფს ახალი ალბომისთვის მეტი ყურადღება დაეთმო. ექსლმა განაცხადა, რომ Chinese Democracy  2007 წლის 6 მარტს გამოვიდოდა.
2007 წლის 8 თებერვალს, კალიფორნიის შტატში ჯგუფს ჰქონდა ორი გამოსვლა, Walk Of Style-ის ცერემონიაზე.
ორი დღის შემდეგ ჯგუფმა განაცხადა, რომ 2007 წლის Chinese Democracy-ის ტურნე აპრილში დაიწყებოდა. პირველი შოუები გაიმართებოდა იაპონიაში, ტაილანდში, მექსიკაში, სამხრეთ აფრიკასა და სამხრეთ ამერიკაში. ჯგუფის შემადგენლობა ასეთი იქნებოდა: ექსლ როუზი, რობინ ფინკი, რონ თალი, რიჩარდ ფორტუსი, ტომი სტინსონი, დიდი რიდი, კრის პიტმენი და ფრენკ ფერერი. რადგან ბრაინ მანტია არ იყო ნახსენები, ფანებმა ჩათვალეს, რომ მან ჯგუფი დატოვა.
2007 წლის 23 თებერვალს დელ ჯეიმზმა განაცხადა, რომ ალბომის ჩაწერა დასრულებული იყო და მასზე უკანასკნელი მუშაობა მიმდინარეობდა. ასე რომ 6 მარტს ალბომი არ გამოვიდა.
2007 წლის 2 ააპრილს რონ თალმა განაცხადა, რომ ალბომისთვის ყველაფერი მზად იყო, თუმცა თავადაც არ იცოდა მასში საბოლოოდ რომელი სიმღერები შევიდოდა: მინდა მე თვითონაც გავოცდე.
Chinese Democracy იწერებოდა დაახლოებით 10 წლის მანძილზე. მასზე დაიხარჯა 13 000 000 დოლარი. იგი ითვლებოდა ყველაზე ძვირადღირებულ ალბომად, რომელიც უკვე ჩაწერილი იყო, მაგრამ არ გამოიცემოდა.
2008 წლის 19 ივნისს ინტერნეტში გაჟონა 9 სიმღერამ ახალი ალბომიდან. ჯგუფის ლეიბლის მოთხოვნით, ვებ-გვერდებიდან ისინი წაშლილი იქნა. ექვსი ამ სიმღერიდან მანამდე სხვადასხვა სახით ვრცელდებოდა. გაჟონილი ვერსიები განსხვავდებოდა უკვე არსებულებისგან. 2008 წლის 14 ივლისს კომპანიებმა Harmonix და MTV Games ოფიციალურად განაცხადეს, რომ მათ მიერ წარმოებულ თამაშში Rock Band 2 შეტანილი იქნებოდა Shackler's Revenge, სიმღერა ჯგუფის მომავალი ალბომიდან. სასათაურო Chinese Democracy  ასევე ჟღერდა ჯგუფის ოფიციალურ საიტზე.
აგვისტოს ბოლოს სხვადასხვა რესურსირდან ცნობილი გახდა ალბომის გამოცემის შესახებ - გამოსვლის თარიღად 25 ნოემბერი სახელწოდებოდა. 22 ოქტომბერს საბოლოოდ დადასტურდა, რომ 23 ნოემბერს ალბომი პირველად Best Buy-ს ქსელში გაიყიდებოდა. გამოცემამდე 10 დღით ადრე, 2008 წლის 13 ნოემბერს, სინგლი Chinese Democracy მოხვდა მაღაზიის iTunes ჩარტების სათავეებში საბერძნეთში, ნორვეგიაში, პორტუგალიაში, ესპანეთში, შვედეთსა და ფინეთში.
ალბომი Chinese Democracy საბოლოოდ გამოვიდა 2008 წლის 22 ნოემბერს, ევროპასა და ავსტრალიაში. 2008 წლის 23 ნოემბერს იგი გამოიცა ჩრდილოეთ ამერიკაში, ხოლო გაერთიანებულ სამეფოში - 2008 წლის 24 ნოემბერს. ეს იყო ჯგუფის პირველი სრულყოფილი სტუდიური ნამუშევარი The Spaghetti Incident?-ის შემდეგ.
2009-დღემდე - ტურნე Chinese Democracy და სხვა ფაქტები
Guns N' Roses-ის ყოფილმა დრამერმა სტივენ ადლერმა განაცხადა, რომ იგი ესაუბრა ექსლ როუზს, სლეშს, იზი სტრედლინსა და დაფ მაკ-კეგენს  ჯგუფის კლასიკური შემადგენლობის  დაბრუნების შესახებ.
ადლერი, რომელსაც ჯგუფი დაატოვებინეს 1990 წელს, თავის ოფიციალურ MySpace გვერდზე  წერდა: „ექსლი ვნახე და მას ველაპარაკე  ღამის 10 ან 12 საათიდან დილის 8 საათამდე. ჩვენ ბევრი გაურკვევლობა და პრობლემა გადავწყვიტეთ. მე ვუთხარი, ჩვენი ხუთეული ისევ უნდა დაბრუნდეს.ამაზე უფრო დიდი არაფერი მოხდება. ეს იქნება ყველაზე დიდი ხელახალი გაერთიანება ისტორიაში. მისი ჯგუფიდან ყველა მოვიდა ჩემთან და მითხრა: უდიდესი დრამერი ხარ. ჩვენ ყველანი ვეუბნებით ექსლს, რომ ჯგუფი თავდაპირველი შემადგენლობით  შეკრიბოს. მე ველაპარაკე იზისა და სლეშს.მათ უნდათ ჯგუფის აღდგენა“.
Guns N' Roses-ის ყოფილი გიტარისტი იზი სტრედლინი დღევანდელ შემადგენლობასთან ერთად რამდენიმეჯერ გამოჩნდა ევროპისა და ჩრდილოეთ ამერიკის ტურნეების დროს.
მიუხედავად ადლერის განცხადებისა,  სლეშმა 2007 წლის ინტერვიუში, რომელიც Guitar Edge-ს მისცა, თქვა,  რომ რაც უფრო მეტი დრო გადის, მით ნაკლები შესაძლებლობაა ჯგუფის აღდგენისა.
2009 წლის მარტში ჯგუფის საიტიდან ცნობილი გახდა, რომ რობინ ფინკის მაგივრად მომავალ ტურნეზე მათ დიჯეი ეშბა შეუერთდებოდა. მოგვიანებით ეს განცხადება გაუქმებული იქნა.
2009 წლის 10 დეკემბერს ექსლი მორიგ სკანდალში გაეხვა, როდესაც ვიღაცამ გადაიღო, თუ როგორ სცემდა იგი ერთ-ერთ მამაკაცს - როგორც გაირკვა, ეს იყო პაპარაცი, რომელიც მის თანხმლებ ქალბატონს უღებდა. თუმცა, საჩივარი ამის შესახებ სასამართლოში არ შესულა.
2007 წლის ივნისის შემდეგ ჯგუფი პირველად გამოჩნდა საკონცერტო გამოსვლით ტაივანში, 2009 წლის 11 დეკემბერს.
2009 წლის 19 დეკემბერს გაიმართა ჯგუფის კონცერტი ტოკიოში, რომელიც 3 საათსა და 37 წუთს გაგრძელდა - ეს იყო ნამდვილი რეკორდი ტოკიოს გუბმათისათვის, სადაც შოუ გაიმართა. საკონცერტო სიაში ამ დღეს შედიოდა როგორც ახალი, ასევე ძველი სიმღერები და ქავერ-ვერსიებიც.
2010 წლის 16 იანვარს მაიკ სმითი, აგრეთვე ცნობილი როგორც ბაბლზი, შეუერთდა ჯგუფს, სიმღერის Liquor & Whores შესასრულებლად.
2010 წლის 19 იანვარს ჯგუფი გამოვიდა სასკატუნში, სადაც Paradise City, მისი ცნობილი სიმღერა არ შესრულებულა, წინა საღამოებისგან განსხვავებით.
რიო-დე-ჟანეიროში 2010 წლის 14 მარტს დაგეგმილი შოუ გადაიდო ტორნადოს გამო. იგი დაიგეგმა 4 აპრილს. თუმცა, იმის გამო, რომ კონცერტისათვის სხვა ქალაქებიდან მსმენელები ჩამოვიდნენ, ხარჯები მათ აუნაზღაურდათ.
2010 წლის 9 აპრილს სან-ხოსეში კონცერტი გადაიდო სცენის უსაფრთხოების პრობლემების გამო. მედია საშუალებებმა უცნობი მიზეზით ახსენეს, რომ სცენა დაინგრა. აგრეთვე გადაიდო რამდენიმე სხვა შოუ.
2010 წლის 16 აპრილს ცნობილი გახდა, რომ ტურნეს ევროპული ნაწილი დაიწყებოდა ნორვეგიაში. 19 აპრილს რუსულმა პრომოუტერმა განაცხადა, რომ ჯგუფი პირველად ეწვეოდა რუსეთსაც - მოგვიანებით მან დააკონკრეტა, რომ შოუ შედგებოდა როგორც მოსკოვში, ასევე სანქტ-პეტერბურგშიც. 2010 წლის ტურში შეტანილი იქნა სხვა ქვეყნებიც - გერმანია, იტალია, ავსტრია, ბელგია, შვეიცარია, სერბეთი, ხორვატია და ჩეხეთის რესპუბლიკა. ჭორების სახით ვრცელდებოდა ვარაუდები შვედეთის, დანიისა და ფინეთის კონცერტებზეც.
2010 წლის მაისში ექსლ როუზმა უჩივლა ყოფილ მენეჯერ ირვინ აზოფს, რომელიც, მისი თქმით, ალბომის გამოსვლამდე იტყუებოდა პრესაში, თითქოს ჯგუფი აპირებდა გრანდიოზული ტურნეს მოწყობას სხვა ცნობილ კოლექტივთან, ვან ჰელენი. როუზი ასევე ამტკიცებდა, რომ აზოფმა ალბომის პრომოკამპანია არასწორდა წარმართა და რამდენიმე კონცერტიც სწორედ საორგანიზაციო პრობლემების გამო ჩაიშალა. ამით, როგორც ექსლი ამტკიცებდა, იგი მას აიძულებდა, აღედგინა კოლექტივის პირველი შემადგენლობა და ჩაეტარებინა საკუთარი ტურნე.
Guns N' Roses ასევე გამოვიდა 2010 წლის რედინგის და ლიდსის ფესტივალებზე. პირველ შოუზე, სცენაზე დაგვიანების გამო მათ ჯარიმა დაეკისრათ. მიუხედავად სამართლიანი ჯარიმისა (ვინაიდან ყოველ ჯგუფს თავისი გამოყოფილი დრო ჰქონდა), ექსლმა განაცხადა, რომ ლიდსში აღარ გამოვიდოდა. თუმცა, მეორე ფესტივალზე გამოსვლა მაინც გაიმართა, 30 წუთის დაგვიანებით.
2010 წლის 1 სექტემბერს დუბლინში ჯგუფმა 90 წუთით დაიგვიანა. მეორე სიმღერის Welcome to the Jungle შესრულებისას ექსლმა შეაჩერა მუსიკოსები და გააფრთხილა მაყურებელი, რომ ბოთლის სროლის შემთხვევაში, კოლექტივი დატოვებდა სცენას. მეოთხე სიმღერის შესრულებისას ბოთლი მაინც იქნა ნასროლი და მუსიკოსებმა სცენა დატოვეს. ორგანიზატორებმა მოიმიზეზეს ის, რომ თითქოს ადგილი ჰქონდა ტექნიკურ პრობლემებს - რამაც ხალხის უკმაყოფილება გამოიწვია. 15 წუთის შემდეგ დარბაზში აინთო სინათლე. ამის შემდეგ ბევრმა დატოვა შოუ. მოულოდნელად, 40 წუთის შემდეგ, ჯგუფი დაბრუნდა და სიმღერების დარჩენილი სიის შესრულებისას ექსლი ან იჯდა, იდგა, მაგრამ ხალხს აღარ მიმართავდა. მან მხოლოდ ჯგუფის წევრები წარუდგინა.
2010 წლის 14 სექტემბერს პარიზში, რესტორანში L'Arcჯგუფმა დაუკრა მოულოდნელი, აკუსტიკური პროგრამა. აქ სრულდებოდა Guns N' Roses-ის ძველი ცნობილი სიმღერები და რამდენიმე ახალი კომპოზიციაც. პროგრამაში ასევე შედიოდა Catcher in the Rye, რომელსაც Guns N' Roses იშვიათად ასრულებდა.